
Наставно-научниот совет на 







Економскиот факултет – Прилеп

Предмет: Предлог за прифаќање наслов на тема и тези за изработка на магистерски  труд од кандидатот  Тања Митрова(чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола) 
Советот на втор циклус на студии на ден 03.11.2025 год. го прифати извештајот од Комисијата за оценка на пријавата на магистерскиот труд под наслов “Интеграција на ESG – принципите во деловното работење на финансиските институции во Република Северна Македонија” од кандидатот Тања Митрова.
Предвид на изнесеното, а согласно чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола го доставуваме следниов предлог:

Наставно-научниот совет на Економскиот факултет – Прилеп да го прифати насловот на  магистерскиот труд “Интеграција на ESG – принципите во деловното работење на финансиските институции во Република Северна Македонија”  и тезите: 
Вовед

1. Проблем на истражување

2. Предмет на истржување

3. Методологија на истражување

4. Цел на истражување

Прв дел

Теоретска рамка за ESG 

1. Дефиниција и значење на ESG

1.1. Поим и еволуција на ESG

1.1.1. Животна средина

1.1.2. Општествени прашања

1.1.3. Управување

1.2. Значење на ESG за современото деловно окружување

2. Клучни двигатели за ESG известување

2.1. Регулаторен притисок

2.2. ESG инвестирање

3. Диференцирање на корпоративната општествена одговорност и ESG
3.1. Поимно определување на корпоративната опшествена одговорност

3.2. Поврзаност на корпоративната опшествена одговорност и ESG практиките

3.3. Влијанието на корпоративната култура врз примената на ESG практиките

4. Позвразност на ESG со целите за одржлив развој на Обединетите нации

4.1. Улогата на бизнис секторот во реализација на целите за одржлив развој

4.2. Придонес на ESG практиките во реализација на целите за одржлив развој

Втор дел

Инстутиционална и регулативна рамка за ESG
1. Регулаторна рамка на ЕУ

1.1. Стратегија на ЕУ за финансиска одржливост

1.2. Директива за нефинансиско известување

1.3. Регулатива за објавување информации за одржливи финансии 

1.4. Регулативата за таксономија 

1.5. Директива за корпоративно известување за одржливост 

1.6. Директива за длабинска анализа на корпоративна одржливост 

1.7. Дополнителни правила

2. Преглед на ESG стандардите во регулаторната рамка во Република Северна Македонија

2.1. Насоки од Македонската Берза

2.1.1. Корпоративен кодекс на управување

2.2. Национална легислатива и регулатива релевантна за ESG
Трет дел

Емпириско истражување за ESG практиките во деловното работење на финансиските институции во Република Северна Македонија
1. Анализа на достапни извештаи со елементи на ESG на банки и други финансиски институции

2. Анализа на состојба, трендови и предизвици 

3. Препораки за интегирирање на ESG во деловното работење на финансиските институции

Заклучок

Користена литература

О б р а з л о ж е н и е

На предлогот за прифаќање на темата “Интеграција на ESG – принципите во деловното работење на финансиските институции во Република Северна Македонија”   и тезите за изработка на магистерски труд, Советот на втор циклус на студии утврди предлог за прифаќање на темата “Интеграција на ESG – принципите во деловното работење на финансиските институции во Република Северна Македонија” и тезите за изработка на магистерски труд од кандидатот Тања Митрова.
Во современите деловни услови, компаниите сè повеќе го напуштаат традиционалниот начин на работење и се насочуваат кон задоволување на потребите на потрошувачите, како и кон интересите на останатите засегнати страни. Концептот на општествена одговорност, познат како корпоративна општествена одговорност, е веќе широко прифатен и применуван. Тој подразбира насочување на деловните активности кон општествено одговорни цели и зголемен ангажман на компаниите, надвор од минималните обврски утврдени со законската регулатива. Меѓутоа, со текот на времето, се јави потреба од систематизиран пристап, аналитичка рамка и јасен патоказ кој ќе им помогне на компаниите да знаат што да применуваат, каде и како да ги насочат своите активности, но и на кој начин истите ќе бидат измерени и транспарентно презентирани. Оттука,  концептот на ESG (Environmental, Social, and Governance), иако не е нов,  доби особена актуелност во последните години, пред сè поради зголемениот притисок од регулаторните тела и инвеститорите. ESG концептот се однесува на трите клучни аспекти на деловното работење: животната средина (Environmental), општествените прашања (Social) и корпоративното управување (Governance). Овој концепт не ја исклучува ниту заменува корпоративната општествена одговорност, туку претставува нејзино надградување и систематизација. Неговата цел е да даде одговор на прашањето како компанијата управува со ризиците и можностите што произлегуваат од променливите услови во животната средина, економијата и општеството.

Степенот на примена на ESG практиките зависи од големината, структурата и природата на компанијата, како и од државата во која таа делува. Во Република Северна Македонија, моментално не постои законска регулатива која ги обврзува компаниите – без разлика на нивната големина или дејност – задолжително да изготвуваат ESG извештаи. ESG моментално има карактер на препорачан принцип, особено релевантен за поголемите компании и оние што котираат на берза.

Имајќи го предвид фактот дека сите банки во Македонија се акционерски друштва котирани на Македонската берза, тие – за да ги задоволат очекувањата на постојните и да привлечат нови инвеститори – мора да се усогласат со современите трендови и да започнат со интегрирање на ESG практиките во своето работење.

Тргнувајќи од претходното, предмет на истражување на магистерскиот труд ќе биде примената на ESG практики во деловното работење на финансиските институции, со посебен акцент на банкарскиот сектор во Република Северна Македонија. Посебен осврт ќе се стави на начинот на кој финансиските институции, особено банките ги разбираат и ги имплементираат ESG принципите, како и степенот на институционална и регулаторна подготвеност за интеграција на овие практики.

Истражувањето има за цел да ги идентификува и анализира состојбите со ESG практиките во  земјава, посебно во финансискиот сектор. Истражувањето ќе овозможи да се идентификуваат клучни поттикнувачки и ограничувачки фактори за примена и стратегиска интеграција на ESG принципите во банкарските деловни практики. Имено, главната цел на истражувањето е да ги анализира сознанијата и примената на ESG извештаите кај финансиските институции, како и предизвиците за примена на истото.

За потребите на магистерскиот труд, кандидатката предлага користење на повеќе истражувачки методи, кои се соодветни да дадат придонес во постигнување на поставените цели. Во насока на реализација на истражувачкиот предизвик, конципиран е план во кој магистерскиот труд е структуриран во 3 делови, покрај воведот и заклучокот.

Во воведот ќе биде обработена актуелноста на ESG известувањето, предметот на истражување на магистерскиот труд, главната и специфичните цели на истражувањето, методолошкиот пристап и алатки кои ќе бидат користени.

Концепциски, трудот преку трите делови ќе содржи целокупно презентирање на ESG состојбата преку ЕУ регулативите, сублимирано до нејзино воведување во нашата држава и импактот кој го има врз банкарскиот и целокупниот финансиски сектор. Ќе се стави акцент на неговата примена и придобивките како алатка за стратегиско и долгорочно креирање на вредност.

Првиот дел ќе ја опфати теоретската рамка за ESG принципите, појаснување на значањето на факторите и клучните двигатели за известување. Овој дел има за цел да објасни што конкретно преставува ESG, како настанува и детално да се објасни опфатот на трите фактори: Environmental, Social, Governance. Ќе се увиди што историски доведува до примената на ESG концептот и која е неговата улога и значајност во модерната економија. ESG делува како изведен принцип од корпоративната општествена одговорност, па, тука ќе се направи јасно диференцирање на двата поими, но иста така ќе се елаборира и позвразноста на ESG со целите за одржлив развој на Обединетите нациии. 
       Во вториот дел ќе се разгледува регулативната рамка на ESG во Европската Унија, а потоа ќе се направи преглед на состојбата со регулативата и примената во Република Северна Македонија. 

Третиот, емпирискиот дел ќе ги прикажи резултатите од направените истражувања на терен, анализите на фактичката состојба на финансискиот сектор, поточно банкарскиот, и степенот на примена на ESG принципите кај истите. 

Во последниот дел од магистерскиот труд ќе бидат изнесени заклучни согледувања добиени од теоретскиот преглед на истражуваната тема, но и од резултатите од спроведенето емпириско истражување, надополнети со соодветни препораки за имплементирање и поттикнување на поголема примена на ESG известувањето.

Заради претходново Советот на втор циклус на студии беше едногласен за прифаќање на извештајот од Комисијата за оценка на пријавата од кандидатот Тања Митрова тема: “Интеграција на ESG – принципите во деловното работење на финансиските институции во Република Северна Македонија” за изработка на магистерски труд.





Комисија за оценка на пријава:
1. Проф. д-р Моника Ангелоска Дичовска
2. Проф. Д-р Марјан Ангелески
3. Проф. д-р Анета Ристеска Јанкулоска
Прилог: Предлог одлука
	


Врз основа на чл. 43 став 9 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола, Советот  на втор циклус на студии, на седницата одржана на ден 03.11.2025 год. година ја донесе следнава 

ПРЕДЛОГ ОДЛУКА

Член 1

Се прифаќа Извештајот од Комисијата за оценка на пријава на магистерскиот труд под наслов “Интеграција на ESG – принципите во деловното работење на финансиските институции во Република Северна Македонија” , од кандидатот Тања Митрова подготвен од Комисијата во состав:
1. Проф. д-р Моника Ангелоска Дичовска
2. Проф. Д-р Марјан Ангелески
3. Проф. д-р Анета Ристеска Јанкулоска
Член 2

Се прифаќаат како подобни: темата “Интеграција на ESG – принципите во деловното работење на финансиските институции во Република Северна Македонија” , и тезите за изработка на магистерскиот труд.
Член 3
За ментор на кандидатот Тања Митроваза изработка на магистерскиот труд под наслов “Интеграција на ESG – принципите во деловното работење на финансиските институции во Република Северна Македонија”,  се определува

д-р Моника Ангелоска Дичовска, редовен професор на Економски факултет-Прилеп
Член 4
Да се достави Предлог одлуката до Наставно – научниот совет на Економскиот факултет – Прилеп за понатамошно одлучување.   
Раководител на втор циклус на студии

Проф. д-р Дејан Здравески

